EkBass/fiwiki-20250220-pages-articles huggingface dataset:
Anna-Liisa Lehessaari

Anna-Liisa Lehessaari (s. 1960 ) on puheanalyysin kehittäjä Helsingin yliopistosta. Tunnetaan myös nimellä Anna-Liisa Nieminen. Hän väitteli Helsingin yliopistossa 1996 ensimmäisenä professori Antti Iivosen oppilaista. == Teokset == * Lehessaari, Anna-Liisa: Alkoholin vaikutus puheen prosodiikkaan. The Effects of Alcohol in Speech Prosody. Publications of the Department of Phonetics University of Helsinki. HY:n fonetiikan laitoksen julkaisuja 40. 215 sivua. 1996. ISBN 951-45-7517-2. Väitöskirja. * Nieminen, Anna-Liisa: Suomen yksisanalausumien intonaatiosta – havaintokokeita synteettisellä puheella. Helsingin yliopiston fonetiikan laitos. 1985. Lisensiaattityö. * Nieminen, Anna-Liisa: Suomen yksisanaisten myöntövastausten intonaatiosta. Helsingin yliopiston suomen kielen laitos. 1984. * Nieminen, Anna-Liisa: Suomen intonaation identifiointi ja diskriminointi. Helsingin yliopiston fonetiikan laitos. 1983. Pro gradu. == Julkaisut == * Lehessaari, Anna-Liisa & Toivonen, Raimo: Kuulonmalli: uuden vuosituhannen puheentutkimusta. Kielitieteen päivät Jyväskylässä 17.−19.5.2001, Esitelmäabstraktit, Jyväskylän yliopisto 2001. * Lehessaari, Anna-Liisa & Toivonen, Raimo: Kuulonmalli: uuden vuosituhannen puheentutkimusta. Vokologiaa, puheviestintää ja muuta puheentutkimusta – Juhlakirja Timo Leinolle. Toim. Laukkanen Anne-Maria ja Välikoski Tuula-Riitta. Tampereen yliopisto. Puheopin laitos. Raportteja 2/2001. s. 77−83. ISBN 951-44-5111-2. * Lehessaari, Anna-Liisa & Toivonen, Raimo: Suomen kielen lause- ja tekstiprosodiikkaa. Kielitieteen päivät Turussa 14.−15. toukukuuta 1999, Esitelmien tiivistelmät, Turun yliopisto 1999. * Lehessaari, Anna-Liisa, Yli- Luukko, Eeva: Lausepainotutkimuksen foneettisia perusteita ja validiteettikysymyksiä, Helsingin yliopiston fonetiikan laitoksen monisteita 20, HY 1999. * Lehessaari, Anna-Liisa & Toivonen, Raimo: Panorama − Prospect − Profile: On the Computer-Aided Description of Prosodic Quality of Speech, Proceedings of the Finnic Phonetics Symposium, August 11−14 1998. Pärnu. Estonia. pp. 325−328, Linguistica Uralica XXXIV 1998 3. Edited by Einar Meister. ISSN 0868-4731. * Lehessaari, Anna-Liisa & Toivonen, Raimo: Puhenopeus ja puhujan identiteetti tietokoneavusteisen puheentutkimuksen mahdollisuuksia. Kielitieteen päivät Tampereella 15.−16. toukukuuta 1998, Esitelmien tiivistelmät, Tampereen yliopisto 1998. * Lehessaari, Anna-Liisa: The Effect of Alcohol in Speech Prosody, Meeting of the Finnish and Russian Phoneticians, October 17−18 1997, University of Helsinki, Poster. == Lähteet == Luokka:Suomalaiset foneetikot Luokka:Vuonna 1960 syntyneet Luokka:Elävät henkilöt
Jari Karppinen

Jari Karppinen (s. 1957 Lahti) on lahtelainen jalkapallofani ja lakimies. Karppinen syntyi perheeseen, jossa kannatettiin Lahden Reipasta. Lahtelaisten jalkapalloseurojen yhdistymisen jälkeen vuonna 1996 Karppisesta tuli FC Lahden kannattaja. Hän käy vuosittain katsomassa lähes kaikki FC Lahden Veikkausliigaottelut. Lisäksi Karppinen on intohimoinen Suomen jalkapallomaajoukkueen kannattaja. Hän on nähnyt kaikki Suomen MM- ja EM- karsintaottelut sekä Kansojen liigan ottelut vuodesta 1996 alkaen aina Covid-19 -pandemian puhkeamiseen asti. Peräkkäisiä otteluita kertyi yhteensä 122 ennen Covid-19 pandemian alkamista. Pandemia esti pääsyn seitsemään otteluun. Pandemian jälkeen katsottujen karsinataotteluiden sarja on jatkunut keskeytymättömänä 13.11.2021 alkaen. Karppisen sadas peräkkäinen karsintaottelunsa oli Ukraina–Suomi Odessassa 12.11.2016. Karppinen käynyt myös kaikissa jalkapallon MM- ja EM-kisoissa vuodesta 1990 alkaen. Hän on nähnyt yhteensä 152 MM-lopputurnausottelua ja 62 EM-lopputurnausottelua. Lisäksi hän on käynyt seuraamassa useita muidenkin FIFA:n maanosaliittojen lopputurnauksia. Hän on lukuisillaan ulkomaanmatkoillaan vieraillut kaikissa 211 FIFA:n jäsenmaassa, viimeisenä Libyassa joulukusssa 2023. Hän on nähnyt yli 150 FIFA:n jäsenmaan A-maaottelun sekä nähnyt jalkapallo-ottelun yli 110 maassa. Ammatiltaan Karppinen on käräjätuomari. == Huomioinosoituksia == * Suomen Palloliiton valitusvaliokunnan puheenjohtaja (2010–) * FC Reipas ry:n hallituksen jäsen (2003–) * Lahden Erotuomarikerho ry:n hallituksen jäsen (1995–2012) * Captain’s Ball (2010) * Suomen Palloliiton kultainen ansiomerkki (2012) * Suomen Palloliiton kultainen ansiolevyke (2017) * Veikkausliigan Respect-palkinto (2017) == Lähteet == Luokka:Vuonna 1957 syntyneet Luokka:Suomalaiset juristit Luokka:Fanikulttuuri Luokka:Suomen jalkapallomaajoukkue Luokka:Elävät henkilöt
Johnston (kirjaintyyppi)

Johnston on Edward Johnstonin vuonna 1916 suunnittelema Lontoon metron opasteissa käytettävä kirjaintyyppi. Sen alkuperäinen nimi oli "Underground", myöhemmin sitä kutsuttiin nimellä "Johnston's Railway Type" ja lopulta yksinkertaisesti nimellä "Johnston". Johnston on toiminut esikuvana useille muille sans-serif-kirjaintyypeille, muun muassa Gill Sansille. Fonttivalmistajat P22 ja ITC ovat lisäksi julkaisseet Johnstonista omat digitaaliset versionsa. Nykyisin Lontoon metron opasteissa ja muussa viestinnässä käytetään Monotypen vuonna 2016 suunnittelemaa Johnstonin laajennettua versiota nimeltään Johnston 100, jossa on enemmän leikkauksia kuin alkuperäisessä kirjaintyypissä. ==Lähteet== Luokka:Kirjaintyypit
Reino Hannula

Reino Rafael Hannula (14. huhtikuuta 1905 Ulvila – 15. elokuuta 1987 Pori) oli suomalainen kouluneuvos, joka toimi Porin lyseon opettajana 40 vuotta ja koulun rehtorina 35 vuotta. ==Henkilöhistoria== Reino Hannulan vanhemmat olivat opettaja, taloustirehtööri Frans August Hannula ja Hilja Viktoria Kuhlman ja puoliso vuodesta 1934 Hilkka Sauramo. Kulttuuritoimittaja ja -kriitikko Risto Hannula oli heidän poikansa. Reino Hannula tuli ylioppilaaksi Porin lyseosta 1923 ja valmistui filosofian kandidaatiksi Helsingin yliopistosta 1928. Hän oli Porin lyseon saksan ja ranskan lehtori 1929–1969 ja koulun rehtori 1934–1969. Yleisradion Porin paikallinen ohjelmapäällikkö Hannula oli 1941–1944. Hän oli Porin kaupunginvaltuuston jäsen 1948–1964 ja tasavallan presidentin valitsijamies 1962, ja hänellä oli myös useita muita luottamustoimia. Kouluneuvoksen arvon Hannula sai vuonna 1970, Pori-palkinto hänelle myönnettiin 1974. Reino ja Hilkka Hannulan testamenttiin perustuvalla Suomen Kulttuurirahaston nimikkorahastolla tuetaan musiikkia.Kuolleita. Kouluneuvos Reino Hannula. Helsingin Sanomat, 2.9.1987, s. 20.Hilkka ja Reino Hannulan rahasto, SKR (Viitattu 2.7.2019) ==Julkaisuja== * Porin lyseo 1879–1954, 1954, 75-vuotismatrikkelin toim. J. V. Sysimetsä, Reino Hannula ==Lähteet== Luokka:Suomalaiset opettajat Luokka:Suomen oppilaitosten rehtorit Luokka:Ylen henkilöstö Luokka:Porin kaupunginvaltuutetut Luokka:Suomalaiset lahjoittajat Luokka:Vuonna 1905 syntyneet Luokka:Vuonna 1987 kuolleet
FK Spartak Semey

Fýtbol Klýby Spartak Semey on kazakstanilainen jalkapalloseura Semeyn kaupungista. Seura pelasi vuonna 2015 Kazakstanin toiseksi korkeimmalla sarjatasolla Kazakstanin 1. divisioonassa, jonka jälkeen se ei ole pelannut Kazakstanin kahdella korkeimmalla sarjatasolla. Seura on voittanut kolmesti Kazakstanin mestaruuden. Mestaruudet ovat vuosilta 1994, 1995 ja 1998. Seura pelasi tuolloin nimellä Jelimai Semipalatinsk. ==Lähteet== Luokka:Kazakstanilaiset jalkapalloseurat
Hallila (Myrskylä)

Hallila () on kylä Myrskylän kunnan eteläosassa, Lahdesta Myrskylän kautta Koskenkylään johtavan seututie-167:n varrella, Se on maanmittauslaitoksen kiinteistörekisterissä Myrskylän kunnan toinen maarekisterikylä 504 (Myrskylän kunta) - 402 (Hallila) kaikkiaan seitsemästä maarekisterikylästä. Hallilassa on mm. Puharin mansikkaluomumaatila 20190702 Google Maps, Hallilan hevostila. http://www.pinteli.net/talli/109/hallilan-hevostila Hallilaan kuuluu myös Humalakosken kylä. tienviitat Hallilan Skånkärretissä ja Virmossenilla on kummallakin alueellan kaksi kivikautista asuinpaikkaa. https://www.kyppi.fi/palveluikkuna/raportti/read/asp/hae_liite.aspx?id=100072&ttyyppi;=pdf&kansio;_id=504 Hallilassa kylätoimintaa harjoittaa Hallilan kyläseura. https://myrskyla.fi/palvelut/vapaa-aika-kirjasto/yhdistykset-ja- jarjestot/hallilan-kylaseura/ ==Muuta== Hallilassa on liikenne- ja viestintäviraston maantiekamera, mikä on asennettu 26. lokakuuta 2009. https://fi.webcams.travel/webcam/1256376246-S%C3%A4%C3%A4-Tie-167-Myrskyl%C3%A4%2C-Hallila- Koskenkyl%C3%A4%C3%A4n-Myrskyl%C3%A4 ==Lähteet== Luokka:Myrskylän kylät
Saarenmaan satama

Saarenmaan satama () on Virossa Saarenmaan saaren pohjoisrannalla sijaitseva satama. Sataman omistaa Tallinna Sadam -yhtiö. Se on harvaan asutulle Ninasenniemelle rakennettu luonnonsatama kolmisenkymmentä kilometriä Kuressaaresta luoteeseen. Satama on otettu käyttöön vuonna 2006. Laivapaikkojen lisäksi satamassa on paikkoja pienveneille. == Lähteet == Luokka:Saarenmaan satamat
Saariston linnut

Saariston linnut Suomen luonnossa on Dick Forsmanin teos Suomen rannikon saariston linnuista. Teoksen on julkaissut Otava vuonna 2019. Alkusanoissaan Forsman sanoo, että kirja on tarkoitettu tavallisille luonnossa liikkuville eikä edellytä asiantuntemusta. Hän toteaa, että vaikka saariston vakituisten asukkaiden määrä on vuosikymmenien kuluessa vähentynyt, mökkien määrä on moninkertaistunut, eikä saaristossa juuri ole kolkkaa, joka jäisi ihmistoimien ulkopuolelle. Hän kehottaakin luonnossa liikkujia vastuullisuuteen.Forsman, s. 7 Johdannossa Forsman esittää saariston jaon sisä-, väli- ja ulkosaaristoon ja esittelee niiden ominaispiirteitä. Hän perustelee teoksen lajivalikoimaa siten, että ensinnäkin mukana ovat lajit, joiden pesintä tapahtuu ensisijaisesti saaristossa, muuten lajivalikoima kattaisi koko Suomen linnuston. Mukana on kuitenkin myös sellaisia lajeja, jotka saaristossa pesiessään tai läpi muuttaessaan ovat erityisen näkyviä.Forsman, s. 9–10 Kirjassa esitellään 94 tyypillistä saariston lintulajia. Kirjan alussa on kartta, johon on merkitty merkittävät saaristoalueet. ==Arviot== Jan Södersved toteaa Linnut-lehdessä, että kuvat ovat erinomaisia ja riittävän suuria, mutta hän olisi toivonut pikkukajavan rinnalle vertailukuvaksi kuvaa nuoresta pikkulokista. Plussaa hän antaa onnistuneesta lajitelmasta ja selkeistä ja teknisesti hyvistä kuvista, miinusta tulee levinneisyyskarttojen puutteesta.Jan Södersved, Lintuopas mökille tai veneeseen. Linnut 2/2019 s. 47. ==Lähteet== Luokka:Vuoden 2019 kirjat Luokka:Kirjat linnuista Luokka:Suomalaiset biologian tietokirjat
Johnston

Johnston voi tarkoittaa seuraavia: == Henkilöitä, Johnston sukunimenä == * Aaron Johnston (s. 1995), irlantilainen kartanlukija * Alan Johnston (s. 1962), englantilainen toimittaja * Arthur Johnston (1898–1954), yhdysvaltalainen elokuvasäveltäjä * Berry Johnston (s. 1935), yhdysvaltalainen pokeriammattilainen * Bill Johnston (1894–1946), yhdysvaltalainen tennispelaaja * Bob Johnston (1932–2015), yhdysvaltalainen musiikkituottaja * Brian Johnston (1912–1994), brittiläinen krikettiselostaja * Brian Johnston (s. 1958), australialainen rugbynpelaaja * Brian Johnston (s. 1986), yhdysvaltalainen amerikkalaisen jalkapallon pelaaja * Brian Johnston (s. 1968), yhdysvaltalainen vapaaottelija * Bruce Johnston (s. 1942), yhdysvaltalainen muusikko * David Johnston (s. 1941), kanadalainen tietokirjailija ja poliitikko, Kanadan kenraalikuvernööri * Edward Johnston (1872–1944), englantilainen kirjoitusmerkkien suunnittelija ja kalligrafi * Henry S. Johnston (1867–1965), yhdysvaltalainen lakimies, demokraattipoliitikko ja Oklahoman kuvernööri * Joe Johnston (s. 1950), yhdysvaltalainen elokuvaohjaaja * Joseph E. Johnston (1807–1898), Etelävaltioiden kenraali Yhdysvaltain sisällissodassa * Julie Ertz, o.s. Johnston (s. 1998), yhdysvaltalainen jalkapalloilija * Kristen Johnston (s. 1967), yhdysvaltalainen näyttelijä * Marshall Johnston (s. 1941), kanadalainen jääkiekkoilija ja valmentaja * Mike Johnston (s. 1957), kanadalainen jääkiekkovalmentaja * Ollie Johnston (1912–2008), yhdysvaltalainen animaattori * Rebecca Johnston (s. 1989), kanadalainen jääkiekkoilija * Reginald Johnston (1874–1938), skotlantilainen akateemikko, diplomaatti ja pedagogi * Ross Johnston (s. 1994), kanadalainen jääkiekkoilija * Ryan Johnston (s. 1992), kanadalainen jääkiekkoilija * Sue Johnston (s. 1943), englantilainen näyttelijä * Wyatt Johnston (s. 2003), kanadalainen jääkiekkoilija == Henkilöitä, Johnston etunimenä == * Johnston McCulley (1883–1958), yhdysvaltalainen pulp-kirjailija ja elokuvakäsikirjoittaja * J. Johnston Pettigrew, yhdysvaltalainen kirjailija, kielitieteilijä, diplomaatti ja Etelävaltioiden prikaatikenraali Yhdysvaltain sisällissodassa == Muita merkityksiä == * Johnstonin atolli, Yhdysvalloille kuuluva saari Tyynellämerellä * Johnston, Edward Johnstonin suunnittelema kirjasintyyppi
Roomassaaren satama

Roomassaaren satama () on Virossa Saarenmaan saaren etelärannalla Kuressaaressa sijaitseva matkustaja-, tavara- ja venesatama. Sataman omistaa Saarte Liinid -yhtiö. Se sijaitsee viitisen kilometriä Kuressaaresta etelään. == Historiaa == Roomassaaren satama rakennettiin 1890-luvulla korvaamaan Kuressaaren keskustan piensatamat. == Lähteet == == Aiheesta muualla == Luokka:Saarenmaan satamat
Inginmaa

Inginmaa on Kouvolan kaupungin Kuusankosken suuralueen pienalue ja kylä, Keltin kaupunginosassa. Inginmaa kuului vuoteen 2009 asti Kuusankosken kaupunkiin. Inginmaan eteläosan halki kulkee Lahden ja Kouvolan välinen rautatie ja pohjoisosan halki Valtatie 12, Kontjärven pohjoispuolella. Inginmaalla oli ennen kaksi radan ylittävää tasoristeystä, jotka poistettiin vuonna 2004 uuden ylikulkusillan valmistuessa Saunamäelle. Saunamäki on samannimisen mäen vierellä sijaitseva rautatien liikennepaikka, jossa on muun muassa kaksi vaihdetta raiteenvaihtoa varten. Lahti–Kouvola-rata perusparannettiin 2010-luvun vaihteessa, jolloin radan suurin sallittu nopeus nousi 200 kilometriin tunnissa. Inginmaa kuului vuoteen 1921 asti Iitin kuntaan ja se liitettiin Kuusankoskeen vuonna 1921, kun Kuusankoski erotettiin itsenäiseksi kunnaksi Iitistä ja Valkealasta. Kylä kuului Kuusankosken kaupungin lakkauttamiseen asti Kuusankoskeen, vaikka lähimmät palvelut sijaitsevat Elimäen puolella Korialla. Esimerkiksi inginmaalaiset koululaiset käyvät koulua Korian ala-asteella ja Elimäen yläasteella. Luokka:Kouvolan pienalueet
Mikonatsoli

Mikonatsoli (C18H14N2Cl4O) on imidatsolijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä useiden sieni-infektioiden hoitamiseen. Mikonatsoli kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa mikonatsoli on kiteistä ainetta, joka liukenee vain vähäisessä määrin veteen. Orgaanisiin liuottimiin se liukenee paremmin. Yhdisteen sienten kasvua estävät ominaisuudet perustuvat siihen, että mikonatsoli estää sieniä syntetisoimasta solukalvoihinsa tarvitsemaansa ergosterolia. Mikonatsoli on laajakirjoinen sienilääke, joka tehoaa useisiin rihmasieniin ja hiivoihin. Tämän lisäksi sillä on antibioottisia ominaisuuksia ja se tehoaa eräisiin grampositiivisiin bakteereihin. Mikonatsolia käytetään muun muassa jalkasienen, emättimen hiivatulehdusten ja suun sieni-infektioiden hoitamiseen. Yhdistettä käytetään paikallisesti voiteena tai suun kautta tablettina.Geert Cauwenbergh: Antiparasitic Agents, Antimycotics, Kirk-Othmer Encyclopedia of Chemical Technology, John Wiley & Sons, New York, 2000. Mikonatsolia voidaan käyttää myös koirien ja kissojen sieni-infektioiden hoitoonRichard Sams: Veterinary Drugs, Ullmann's Encyclopedia of Industrial Chemistry, John Wiley & Sons, New York, 2000.. ==Haittavaikutukset== Mikonatsolin aiheuttamia haittavaikutuksia voivat olla paikallinen ihoärsytys, huonovointisuus, oksentelu, ripuli ja pääkipu. ==Valmistus== Mikonatsolin synteesin ensimmäisessä vaiheessa 2,4-diklooriasetofenoni bromataan 2,4-dikloorifenasyylibromidiksi. Tämä välituote reagoi nukleofiilisella substituutiolla imidatsolin kanssa. Seuraavassa vaiheessa ketoniryhmä pelkistetään hydroksyyliryhmäksi natriumboorihydridillä. Viimeinen vaihe on reaktio 2,4‐diklooribentsyylikloridin kanssa. : ==Lähteet== Luokka:Sienilääkkeet
Martikkalan koulu

Martikkalan koulu on Lapinlahden luoteisosassa Martikkalan kylällä toimiva alakoulu (luokka-asteet 0-6). Koulussa annetaan perusopetuksen ohella esiopetusta. Vuonna 2016 koulua kävi Tilastokeskuksen mukaan yhteensä 35 oppilasta. Uudempi oppilasmäärä oli 47; osa koulun oppilaista tulee lähikylistä Iisalmesta ja Kuopiosta. == Lähteet == Luokka:Lapinlahden peruskoulut
Nim (ohjelmointikieli)

Nim (aikaisemmin Nimrod) on yleiskäyttöinen, imperatiivinen, staattisesti tyypitetty käännettävä tietokoneiden ohjelmointikieli. Sen suunnitteli ja kehitti Andreas Rumpf. Kielestä julkaistiin ensimmäinen versio vuonna 2008. Nimin syntaksi muistuttaa pythonia ja pascalia. Nimin kääntäjä kääntää kieltä oletuksena C-kielelle, jättäen koodin optimoinnin toiselle kääntäjälle, ja pystyy sen lisäksi myös kääntämään Nimiä C++:ksi, Objective-C:ksi ja JavaScriptiksi. ==Lähteet== Luokka:Ohjelmointikielet
Julius O. Smith III

Julius Orion Smith III on musiikkitieteen ja digitaalisen signaalinkäsittelyn (DSP) professori Stanfordin yliopistosta CCRMA:sta. Professori emeritus 2009–. Yhteistyötä professori Matti Karjalaisen kanssa. == Kansainvälisiä palkintoja ja tunnustuksia == * ASA Fellow, 2003 * AES Fellow, 2008 == Teokset == * Smith, Julius O.: Techniques for Digital Filter Design and System Identification with Application to the Violin. Stanford University. 300 sivua. 1983. (Väitöskirja) * Smith, Julius O.: Mathematics of the Discrete Fourier Transform (DFT): With Audio Applications. Stanford University. 306 sivua, 2007. * Smith, Julius O.: Introduction to digital filters : with audio applications. Stanford University, 2007. == Julkaisut == * Karjalainen, Matti & Smith, Julius O.: Body Modeling Techniques for String Instrument Synthesis. ICMC Proceedings 1996. s. 232–239. == Lähteet == Luokka:Yhdysvaltalaiset musiikkitieteilijät Luokka:Yhdysvaltalaiset professorit Luokka:Stanfordin yliopiston professorit Luokka:Syntymävuosi puuttuu Luokka:Elävät henkilöt
LGBT Health

LGBT Health on yhdysvaltalainen tieteellinen julkaisu, joka on erikoistunut seksuaali- ja sukupuolivähemmistöjen terveyteen. Julkaisu on vertaisarvioitu. Sitä julkaisee New Rochellessa, New Yorkin osavaltiossa sijaitseva Mary Ann Liebert, Inc. -julkaisuyhtiö. Julkaisun päätoimittaja on tohtori William Byne, joka on kliinisen psykiatrian professori Columbian yliopistossa, New Yorkissa.” 2018 Journal Performance Data for: LGBT Health”, Journal Citation Reports (2019). Clarivate Analytics. Luettu 2.7.2019. == Kuvaus == Julkaisijan mukaan LGBT Healthin aihealueisiin kuuluu kaikkien seksuaali- ja sukupuolivähemmistöjen terveyteen liittyvät asiat. Näitä ovat muun muassa terveyserot, pääsy terveydenhoitoon, syrjinnän ja väkivallan vaikutus mielenterveyteen sekä hoitotapojen vertailu. Lisäksi julkaisu käsittelee muitakin terveydelle olennaisia asioita, kuten lainsäädäntöä. Julkaisijan mukaan tukee tutkijoita, lääkäreitä ja päättäjiä poistaakseen seksuaali- ja sukupuolivähemmistöjen kohtaamat esteet terveydenhoidossa. Julkaisu toivoo artikkeleita kaikkialta maailmasta. Kuitenkin lähes kaikki julkaistut artikkelit oli kirjoitettu Yhdysvalloissa. Vuosina 2016–2018 julkaisuista 218:sta artikkelista 185 oli yhdysvaltalaisia. Toiseksi yleisin artikkeleiden alkuperävaltio tällä aikavälillä oli Kanada, josta oli peräisin kymmenen artikkelia. Clarivate Analyticsin julkaiseman, tieteellisiä julkaisuja vertaileva Journal Citation Reports antoi LGBT Healthille vaikuttavuuskertoimeksi luvun 3.307 vuonna 2018. Se sai vaikuttavuuskertoimellaan sijan 14 kaikkiaan 162:sta tuolloin kategoriaan ”Public, Environmental and Occupational Health” kuuluvasta julkaisusta. Ilman julkaisun sisäisiä viittauksia vaikuttavuuskerroin oli 3.055. Eigenfactor -pistemäärä vuonna 2018 oli 0.00372. == Lähteet == Luokka:Seksuaali- ja sukupuolivähemmistöt Luokka:Yhdysvaltalaiset tiedelehdet
Jenny Pitkänen

Jenny Cristina Ye (o.s. Pitkänen, s. 13. lokakuuta 1995 Kajaani) on suomalainen tubettaja ja ääninäyttelijähttps://www.elonet.fi/fi/henkilo/1535597, joka tekee videoita nimimerkillä jennysvoices ja jonka kanavalla on 153 000 tilaajaa. Hän valmistui medianomiksi Tampereen ammattikorkeakoulusta keväällä 2019 erikoistuen leikkaajaksi. == Ura == Ye avasi Youtube-kanavansa 2015 ja julkaisi seuraavana vuonna videon "151 Pokemon imitaatiota -haaste", jolla on yli miljoona katselukertaa. Hän on itseoppinut näyttelijä ja on toiminut ääninäyttelijänä vuodesta 2018 alkaenhttps://yle.fi/uutiset/3-10178955. Vuonna 2017 Ye julkaisi "Kinder-videoiksi" kutsuttua videosarjaa, jossa esiintyi hänen Kinder-niminen koiransa. Sarjan suosituimmalla videolla "Kinder vastaa kysymyksiin #3" on yli miljoona näyttökertaa. Sarjan viimeinen osa ilmestyi joulukuussa 2017https://www.youtube.com/watch?v=X_ZFuWaD06E. Ye palkittiin Vuoden maailmanparannus-palkinnolla Tubecon Video Awards -tilaisuudessa 2018https://www.helsinginuutiset.fi/artikkeli/695784-vuoden-parhaat-youtube- videot-valittiin-tubeconissa-katso-ne-tasta. Ye kuuluu Troot Finland -verkostoonhttps://fi.linkedin.com/in/jenny-pitk%C3%A4nen-3a2b9188 ja on ollut TubeTour -kiertueen esiintyjä vuosina 2019 ja 2020. Vuosien 2020 ja 2021 kiertueet sekä Tubecon Games -tapahtuma peruuntuivat koronapandemian vuoksi.https://tubetour.fi/ https://tubecon.fi/tubecon-games/ == Yksityiselämä == Ye avioitui miesystävänsä kanssa elokuussa 2024 ja asuu Uudellamaallahttps://www.instagram.com/jennysvoices/. == Filmografia == ===Dubbaukset=== == Lähteet == Luokka:Suomalaiset tubettajat Luokka:Suomalaiset ääninäyttelijät Luokka:Vuonna 1995 syntyneet Luokka:Elävät henkilöt
FK Qaısar

Fýtbol Klýby Qaısar () on jalkapalloseura Qızılordan kaupungista. Seura pelaa vuonna 2019 maansa korkeimmalla sarjatasolla Kazakstanin Valioliigassa. Seura on voittanut Kazakstanin Cupin kahdesti vuosina 1998 ja 2019. ==Lähteet== Luokka:Kazakstanilaiset jalkapalloseurat
FK Oqjetpes

Fýtbol Klýby Oqjetpes () on jalkapalloseura Kökşetawin kaupungista. Seura pelaa vuonna 2019 maansa korkeimmalla sarjatasolla Kazakstanin Valioliigassa. ==Lähteet== Luokka:Kazakstanilaiset jalkapalloseurat
FK Jetisý

Fýtbol Klýby Jetisý Taldyqorghan () on kazakhstanilainen jalkapalloseura, jonka kotikaupunki on Taldyqorghan. Seura pelaa vuonna 2019 maansa korkeimmalla sarjatasolla Kazakstanin Valioliigassa. ==Lähteet== Luokka:Kazakstanilaiset jalkapalloseurat
Hivpoint

Hivpoint on Hiv-säätiön ylläpitämä suomalainen HIV-tietoutta ja tukea HIV- positiivisille tarjoava tukikeskus. Hivpoint toimi perustamisestaan vuonna 1986 alkaen vuoteen 2011 asti nimellä Aids-tukikeskus ja vuoteen 2017 asti nimellä Hiv-tukikeskus. Hiv-säätiö on aatteellisesti ja uskonnollisesti sitoutumaton järjestö. Vuonna 2019 Hivpointin vuosibudjetti oli noin 1,2 miljoonaa euroa ja vuonna 2024 budjetti oli 700 000 euroa. == Toiminta == Hivpointin tarkoituksena on sen itsensä mukaan ”hiv-tartuntojen ennaltaehkäiseminen, tartunnan saaneiden, tartunnasta huolestuneiden ja heidän läheisten tukeminen sekä hiv-tartunnan saaneiden ihmis- ja perusoikeuksien edistäminen”. Tätä tarkoitusta varten se tarjoaa tietoa HIV:stä, AIDSista ja muista sukupuolitaudeista. Sillä on muun muassa neuvontapuhelin ja -chat ja se järjestää mahdollisuuksia tapaamiseen työntekijöidensä kanssa. Hivpoint kohdistaa ennaltaehkäisevää työtä erityisesti miesmatkailijoille, nuorille, maahanmuuttajille, miesten välistä seksiä harrastaville ja HIV-positiivisille. Lisäksi tiedotustoiminta pyrkii vähentämään ennakkoluuloja valtaväestössä. Hivpoint järjestää HIV-testauksia matalalla kynnyksellä. Lisäksi se myy verkkokaupassaan välineitä HIV-kotitestaukseen. Hivpoint on myös järjestänyt yhteistyössä Suomen Punaisen Ristin kanssa pikatestauksia riskialueilla, kuten Suomen itärajalla, sekä jaannut kondomeja. == Historia == Suomen viranomaiset olivat hitaita toimimaan, kun ensimmäiset HIV-tartuntatapaukset havaittiin Suomessa vuonna 1983. Keskusteluun HIV-testausten aloituksesta osallistuivat myös Setan aktiivit, jotka perustivat Hivpointin edeltäjän Aids-tukikeskuksen vuonna 1986 Kansanterveyslaitoksen tuella. Aids-tukikeskuksen järjestämät nimettömät testaukset osoittautuivat suosituiksi. Hivpoint järjesti vuodesta 2014 alkuvuoteen 2018 asti seksivalistusta Thaimaassa vapaaehtoistyöntekijöiden avustamana. Helsingin Sanomat julkaisi tammikuussa 2018 jutun, jossa se julkaisi erään vapaaehtoistyöntekijän seksityötä koskevia kommentteja. Hivpoint ei hyväksynyt kommentteja ja päätti lopettaa vapaaehtoistyöntekijöiden käytön Thaimaassa. Se jatkoi työtä omilla työntekijöillään. == Katso myös == *HIV miesten välisestä seksistä == Lähteet == Luokka:Suomalaiset sosiaali- ja terveysjärjestöt Luokka:AIDS Luokka:Suomalaiset säätiöt
Aaron Wan-Bissaka

Aaron Wan-Bissaka (s. 26. marraskuuta 1997 Lontoo) on englantilainen ammattijalkapalloilija, joka edustaa Englannin Valioliigassa pelaavaa West Ham Unitedia. Wan-Bissaka on pelipaikaltaan oikea laitapuolustaja. Wan-Bissaka aloitti liigauransa Crystal Palacessa, jossa hän pelasi vuoteen 2019 saakka. Ensimmäisen liigaottelunsa hän pelasi Tottenhamia vastaan helmikuussa 2018. Kaudella 2017–2018 hän pelasi kaikkiaan seitsemän liigaottelua ja seuraavalla kaudella 35. Crystal Palacen kannattajat valitsivat hänet joukkueen vuoden pelaajaksi kaudella 2018–2019. Wan-Bissaka siirtyi 55 miljoonan euron siirtosummalla Manchester Unitediin kesällä 2019. Hän pelasi debyyttikaudellaan Unitedissa 35 valioliigaottelua, joista 34 ottelua avauskokoonpanossa, ja viisi Eurooppa-liigan ottelua. Kaudella 2020–2021 hän pelasi 34 liigaottelua, joissa teki kaksi maalia. Mestarien liigassa hän pelasi kuusi ja Eurooppa-liigassa yhdeksän ottelua, mukaan lukien tappiollinen finaali. Hän menetti vakituisen avauskokoonpanon paikkansa kesken kauden 2021–2022, jolloin pelasi kaikkiaan 20 valioliigaottelua ja kuusi peliä Mestarien liigassa. Hän nousi takaisin vakiokokoonpanoon joulukuussa 2022, ja pelasi kauden 2022–2023 aikana 19 ottelua Valioliigassa, kuusi Eurooppa- liigassa ja viisi peliä Unitedin voittamassa liigacupissa. Kaudella 2023–2024 hän pelasi 22 valioliigaottelua, joista viisi vasempana laitapuolustajana. Mestarien liigassa hän pelasi kolme peliä ja Unitedin voittamassa FA Cupissa neljä ottelua. Wan-Bissaka siirtyi Valioliigan West Hamiin 17,6 miljoonan euron siirtosummalla ja seitsenvuotisella sopimuksella elokuussa 2024. Wan- Bissaka on pelannut Kongon demokraattisen tasavallan alle 20-vuotiaiden maajoukkueessa sekä Englannin alle 20- ja alle 21-vuotiaiden maajoukkueissa. == Lähteet == Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Sikkim Democratic Front

Sikkim Democratic Front (lyh. SDF) on intialainen, Sikkimin osavaltiossa toimiva, puolue. Puolueen johtaja ja perustaja Pawan Kumar Chamling toimi Sikkimin pääministerinä vuosina 1994–2019. Puolueen voittokulku päättyi vuonna 2019, jolloin Sikkim Krantikari Morcha voitti Sikkimin osavaltiovaalit kahdella paikalla. Yli 24 vuotta kestänyt ura osavaltion pääministerinä teki Chamlingista pisimpään virassa olleen intialaisen osavaltion pääministerin. Suurimman voittonsa puolue saavutti vuonna 2009 voitettuaan kaikki paikat Sikkimin osavaltion hallitukseen. Sikkim Democratic Front -puolue kuuluu Intian kansanpuolueen johtamaan NDA-vaalikoalitioon. ==Vaalimenestys== ===Intian parlamenttivaaleissa=== Vuosi Edustajat Äänet Viite 1996 0,44% Election Commission of India - Statistical Report on General Elections, 1996, to Lok Sabha, s. 101 1998 0,04% Election Commission of India - Statistical Report on General Elections, 1998, to Lok Sabha, s. 102 1999 0,03% Election Commission of India - Statistical Report on General Elections, 1999, to Lok Sabha, s. 102 2004 0,04% Election Commission of India - Statistical Report on General Elections, 2004, to Lok Sabha, s. 112 2009 ?% Election Commission of India - Statistical Report on General Elections, 2009, to Lok Sabha - Performance of State Parties 2014 ?% Election Commission of India - Statistical Report on General Elections, 2014, to Lok Sabha - Performance of State Parties 2019 ?% ===Sikkimin osavaltiovaaleissa=== Vuosi Edustajat Äänet Viite 1994 42,00% Election Commission of India - Statistical Report on General Elections, 1994, to the Legistlative Assembly of Sikkim 1999 52,32% Election Commission of India - Statistical Report on General Elections, 1999, to the Legistlative Assembly of Sikkim 2004 71,09% Election Commission of India - Statistical Report on General Elections, 2004, to the Legistlative Assembly of Sikkim 2009 65,91% Election Commission of India - Statistical Report on General Elections, 2009, to the Legistlative Assembly of Sikkim 2014 55,03% Election Commission of India - Statistical Report on General Elections, 2014, to the Legistlative Assembly of Sikkim 2019 47,63% Election Commission of India - GENERAL ELECTION TO VIDHAN SABHA TRENDS & RESULT 2019 ==Lähteet== Luokka:Intian puolueet
Pirttijärvi (Jyväskylä, Leustu)

Pirttijärvi on Keski-Suomessa Jyväskylässä Korpilahden Leustussa sijaitseva järvi. == Maantietoa == Järven pinta-ala on 10 hehtaaria, se on 700 metriä pitkä ja 450 metriä leveä. Se sijaitsee Leustussa Lahnavuoren juurella kylän peltoaukean reunassa. Järvellä on keskellä Pirttiniemi, joka jakaa järven kahdeksi järvenosaksi. Niitä yhdistävät toisiinsa niemen edessä oleva 60 metriä leveä salmi. Läntisen osan eteläpäätä kutsutaan Pirttipohjaksi. Järvellä on kartan mukaan kaksi saarta, joita ei ole karttoihin nimetty. Ne sijaitsevat vierekkäin itäisessä järvenosassa. Järven rantaviivan pituus on 2,5 kilometriä ja sen rannat ovat metsämaata. Leustun pellot eivät ylety aivan järvenrantaan asti. Järven lähellä sijaitsee maatila ja rantaan on rakennettu neljä muuta kiinteistöä ja viisi vapaa-ajan asuntoa. Niille tulee tiet Leustun kylätieltä. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Saarijärven alueeseen (14.272) järvi kuuluu. Järven vedenpinnan korkeus on 122,7 metriä mpy. Siihen on johdettu ojat Horkankylän takaa ja vierestä. Järven laskuoja lähtee sen luoteispäästä ja se laskee lähes kilometrin päässä Lahnajärveen ja tämä laskee heti Saarijärveen. Saarijärven laskujoki on Saajoki, joka laskee viiden kilometrin päässä Päijänteen Luokslahden Saalahteen. == Historiaa == Vuoden 1963 peruskartassa oli saman verran peltomaata järven lähiympäristössä. Rantarakentaminen on entisaikaan verrattuna lisääntynyt. == Lähteet == Luokka:Saarijärven alue (Saakoski) Luokka:Korpilahden järvet
Hyönteishotelli

thumb|Saksalainen hyönteishotelli, joka on suojattu linnuilta metalliverkolla. Hyönteishotelli tai ötökkähotelli on hyönteisille rakennettu pönttömäinen keinopesä. Hyönteishotelli tarjoaa eri hyönteisille paikan yöpyä, pesiä tai talvehtia. Ihminen hyödyntää hyönteishotelleja pölyttäjähyönteisten houkuttelemiseksi hedelmäpuihin ja marjapensaisiin. Hyönteishotelli voidaan valmistaa puusta, johon porataan reikiä hyönteisille pesäkoloiksi. Hyönteiset viihtyvät kuivasta lehtipuusta kuten koivusta sahatussa pöllissä, sillä havupuut ovat niille liian pihkaisia. Hyönteishotellin voi rakentaa myös korsista kuten koiranputkesta tai järviruo'osta. Pöntössä voidaan käyttää myös esimerkiksi käpyjä, hamppua ja kaarnaa. Pönttö ripustetaan ulos seinään tai puuhun kasvillisuuden yläpuolelle sellaiseen asentoon, että reikiin ei mene vettä. Etelän tai lännen suuntaan asetettu pönttö on lämmin ja hyönteisille parhaiten soveltuva. Pöntöissä voidaan käyttää metalliverkkoja suojaamaan koloja linnuilta. Ampiaisten pesintä estetään ahtamalla materiaalit tiiviisti pönttöön. Tyypillisiä hyönteishotellin asukkaita ovat koloissa pesivät myrkkypistiäiset ja niiden loiset. Yleisimpiä lajeja Suomen hyönteishotelleissa ovat esimerkiksi rusomuurarimehiläinen, kantomehiläinen ja muut erakkomehiläiset, erakkoampiainen sekä hirsioksahukka ja muut petopistiäiset. Hyönteishotellissa on asukkaita myös talvella, sillä hyönteiset talvehtivat siellä. == Lähteet == == Kirjallisuutta == * == Aiheesta muualla == * Luokka:Luonnonsuojelu Luokka:Hyönteiset
Norovyn Altanhujag

Norovyn Altanhujag (; s. 20. tammikuuta 1958) on mongolialainen poliitikko. Hän toimi Mongolian pääministerinä vuosina 2012–2014. Demokraattista puoluetta edustava Altanhujag syrjäytettiin epäluottamuslauseella. Häntä syytettiin korruptiosta, nepotismista ja huonosta hallinnosta. == Lähteet == Luokka:Vuonna 1958 syntyneet Luokka:Elävät henkilöt Luokka:Mongolian pääministerit
Jargaltulgyn Erdenebat

Jargaltulgyn Erdenebat (; s. 17. kesäkuuta 1973) on mongolialainen poliitikko. Hän toimi Mongolian pääministerinä vuosina 2016–2017. Mongolian kansanpuoluetta edustava Erdenebat syrjäytettiin epäluottamuslauseella, kun hänen puolueensa oli hävinnyt presidentinvaalit. Häntä syytettiin noin 275 miljoonan euron arvoisten toimilupien myöntämisestä yrityksille, joilla on yhteyksiä Erdenebatin hallituksen ministereihin. == Lähteet == Luokka:Vuonna 1973 syntyneet Luokka:Elävät henkilöt Luokka:Mongolian pääministerit
RAF Leuchars

RAF Leuchars (IATA: ADX, ICAO: EGQL) on Yhdistyneen kuningaskunnan sotilaslentoasema Skotlannissa Fifen alueella ja Firth of Forth -vuonon pohjoisella rannalla. Britannian kuninkaalliset ilmavoimat oli lentoaseman pääkäyttäjä vuosina 1920–2015. Leuchars oli alun perin vain koulutuskäyttöön tähtäävä lentotukikohta, mutta se otettiin 1950 hävittäjäkoneiden käyttöön. RAF:n ohella lentoasema palveli Britannian kuninkaallista laivastoa.https://www.raf.mod.uk/our-organisation/stations/leuchars-station/ Viitattu 3.7.2019. Alueella on sijainnut myös NHS:n ylläpitämä varuskuntasairaala.https://www.raf.mod.uk/our- organisation/squadrons/612-r-squadron/ Viitattu 3.7.2019. Lentokentältä ovat operoineet Supermarine Spitfiren sekä Lockheed Hudsonin jälkeen suihkuhävittäjät, kuten Hawker Hunter, English Electric Lightning, Panavia Tornado, F-4 Phantom II sekä Eurofighter Typhoon. Vaikka lentoasemalle jäi muuta sotilastoimintaan, niin suurelta osaltaan lentotoiminta on siirtynyt RAF Lossiemouthiin, Pohjois-Skotlannin rannikolle. ==Lähteet== *https://www.raf.mod.uk/our-organisation/stations/leuchars-station/ Haettu 2.7.2019. ===Viitteet=== ==Aiheesta muualla== *https://www.thecourier.co.uk/tag/raf-leuchars/ Leuchars Luokka:Fifen rakennukset ja rakennelmat
Arisuo

Arisuo Oy oli vuosina 1947–1981 Kaarinassa toiminut valaisintehdas, jonka tuotemerkkinä oli Aris. Valaisinten lisäksi se teki muitakin kevyitä metalli- ja muovituotteita, kuten ilmanvaihtoventtiilejä, talvirenkaiden nastoja ja letkunkiristimiä. Yritys voitti vuonna 1977 Tuottava Idea -kilpailun Aris- holkkinastalla. Arisuo Oy:n perusti vuonna 1947 Toivo Arisuo, joka jatkoi yrityksen johdossa vuoteen 1972 saakka. 1950-luvulla yritys tunnettiin taskulampuistaan, 1960-luvulla liikkeiden valokylteistä ja 1970-luvulla monipuolisesta kotivalaisinmallistostaan, etenkin edullisista, peltirakenteisista kohde- ja työpöytävalaisimistaan. 1970-luvun alkupuolella yritys oli suurimmillaan, vei tuotantoaan etenkin saksankielisiin maihin ja työllisti parisataa ihmistä. Se käytti materiaaleinaan muoveja ja metalleja. 1970-luvulla valaisimia suunnitteli muun muassa Kai Salo, minkä lisäksi yritys ilmeisesti osti valaisinmalleja ulkomailta. 1970-luvun lopulla Arisuo teki valaisinyhteistyötä Wärtsilän omistaman Nuutajärven lasitehtaan kanssa. Vuonna 1977 Aris-holkkinasta palkittiin ensimmäisessä Tuottava Idea -kilpailussa. 1970-luvun keskivaiheilta alkaen Arisuon liiketoiminta alkoi heiketä. Vuonna 1979 osakkeiden enemmistö myytiin Enstolle, ja perusteina mainittiin myös ankara omaisuusverotus ja muu yrittäjyyden vaikeuttaminen. Pian Arisuo siirtyi Sähköliikkeiden Oy:lle, joka siirsi tuotannon Kaarinasta omistamaansa Mäntsälän Metalli Oy:öön. Arisuo Oy lopetettiin vuonna 1981. == Lähteet == == Aiheesta muualla == *Teollisuusneuvos Toivo Arisuo, Kansallisbiografia, Talouselämän vaikuttajat (maksullinen artikkeli). Luokka:Entiset suomalaiset teollisuusyritykset Luokka:Sisustusalan tuotemerkit
Fourmies

Fourmies on kunta Pohjois-Ranskassa Nordin departementissa Hauts-de-Francen alueella. Se sijaitsee lähellä Belgian rajaa. ==Historia== Fourmies oli vahva tekstiiliteollisuuskeskus 1940-luvulle saakka. Kaupungissa on tekstiiliteollisuusmuseo MTVS – musée du textile et de la vie sociale vanhassa Prouvost-Masurel -tehtaassa, jonka tiilipiippu on erityisen vaikuttava. Nordin departementti alkoi luetteloida alueellaan olevia teollisia savupiippuja vuonna 2008, kuvaillen niitä työntekijöiden kellotorneiksi. Savupiippuja juhlistetaan toukokuun ensimmäisenä päivänä. Tämä on erityisen tärkeä päivä Fourmiesin asukkaille, sillä 1. toukokuuta vuonna 1891 armeijan joukon ampuivat siellä yhdeksän mielenosoittajaa vapun päivän juhlinnassa. Tämä ampumistapahtuma tunnetaan nimellä Fusillade de Fourmies, ja se lisäsi työväen liikehdintää Ranskassa.Tour de France 2019 ==Urheilu== Kunnassa on järjestetty vuodesta 1928 lähtien pyöräilykilpailu Grand Prix de Fourmies. ==Tunnettuja kuntalaisia== * Jean Lefebvre (1919-2004), näyttelijä * Thierry Toutain (s.1962), kävelijä Tiedosto:Musée_du_textile_et_de_la_vie_sociale_à_Fourmies_1.JPG|Tekstiiliteollisuusmuseo Tiedosto:Le_petit_Parisien.JPG|Fusillade de Fourmies Tiedosto:Fourmies_- _Grand_Prix_de_Fourmies,_7_septembre_2014_(B27).JPG|Grand Prix de Fourmies vuonna 2014, jossa Jussi Veikkanen lähtöviivalla ==Lähteet== ==Aiheesta muualla== Luokka:Nordin kunnat
Uhnaagiin Hurelsuh

Uhnaagiin Hurelsuh (; s. 14. kesäkuuta 1968) on mongolialainen poliitikko, joka on toiminut niin maansa pääministerinä kuin presidenttinäkin. == Tausta ja yksityiselämä == Hurelsuh syntyi vuonna 1968 Ulan Batorissa. Hän on naimisissa ja hänellä on kaksi tytärtä. Armeija-ajoistaan lähtien Hurelsuhin lempinimi on ollut ”Nyrkki”. == Poliittinen ura == Vuosina 2008–2012 Hurelsuh toimi Mongolian kansanpuolueen puoluesihteerinä ja jätti tehtävän noustuaan parlamenttiin vuonna 2012. Hän toimii Mongolian pääministerinä vuodesta 2017. Hän on edistänyt Japanin ja Pohjois-Korean välisiä neuvotteluita. Hurelsuhin hallitus erosi 22. tammikuuta 2020 vain pari päivää jatkuneiden protestien vuoksi. Protestit saivat alkunsa, kun julkisuuteen vuosi video koronapotilaan ja tämän vastasyntyneen lapsen epäinhimillisestä kohtelusta. Virkaatekeväksi pääministeriksi nousi Luvsannamsrai Oyun-Erdene.. Vuoden 2021 presidentinvaaleissa Hurelsuh valittiin maansa presidentiksi. == Lähteet == Luokka:Vuonna 1968 syntyneet Luokka:Elävät henkilöt Luokka:Mongolian pääministerit Luokka:Mongolian presidentit
Florijana Ismaili

Florijana Ismaili (1. tammikuuta 1995 Aarberg Bernin kantoni Sveitsi – 29. kesäkuuta 2019 Musso Comon maakunta Italia) oli sveitsiläinen jalkapalloilija. Hän edusti koko uransa BSC Young Boysin naisten joukkuetta ja pelasi 33 maaottelua Sveitsin naisten jalkapallomaajoukkueessa. Hän kuului Sveitsin joukkueeseen myös vuoden 2015 maailmanmestaruuskilpailuissa. Ismaili hukkui kesäkuussa 2019 Italiassa Comojärveen. Hän oli veneilemässä joukkuetoverinsa kanssa ja sukelsi järveen, mutta ei noussut enää pintaan. Ismailin ruumis löydettiin kolme päivää myöhemmin sukellusrobotin avulla 200 metrin syvyydestä. == Lähteet == Luokka:Sveitsiläiset jalkapalloilijat Luokka:Vuonna 1995 syntyneet Luokka:Vuonna 2019 kuolleet
Lily Parr

Lilian "Lily" Parr (26. huhtikuuta 1905 – 24. toukokuuta 1978) oli englantilainen jalkapalloilija. Hänet muistetaan parhaiten lancashireläisen Dick, Kerr's Ladies team -naisten jalkapallojoukkueen laiturina. Vuonna 2002 hän oli ainoa naispelaaja, joka valittiin brittiläisen jalkapallon Hall of Fameen sen perustamishetkellä. == Seurajoukkueura == Ensimmäisen maailmansodan aikana Brittein saarilla kasvoi mielenkiinto naisjalkapalloa kohtaan miesten ollessa sotimassa. Dick, Kerr & co ammusyhtiön naisjoukkue oli yksi suosituimmista. Parr liittyi joukkueeseen 14-vuotiaana, ensin laitapuolustajana, mutta kun hänet siirrettiin laitahyökkääjäksi, hän teki heti ensimmäisessä ottelussaan hattutempun ja koko 32 -vuotisella urallaan yli 980 maalia. Hän oli tuon aikakauden naiseksi huomattavan pitkä (183 cm), ja hänen vasemman jalan laukauksensa oli kovempi kuin monen miespelaajan. Naisten jalkapallon suosio romahti toisen maailmansodan jälkeen, osasyynä oli se, että FA kielsi sen naisille epäsopivana, mutta Parr jatkoi uraansa vuoteen 1951 Preston Ladiesiksi nimensä muuttaneessa joukkueessaan. == Uran jälkeen == Hän kouluttautui mielisairaanhoitajaksi ja kuoli 73-vuotiaana keuhkosyöpään. Hän oli ketjupolttaja ja huhuttiinkin että hän sai osan palkastaan savukkeina 'Woodpine' -tupakkayhtiöltä Parr on ensimmäinen naisjalkapalloilija, joka saa patsaan brittiläisen jalkapallon Hall of Fameen Manchesteriin. == Lähteet == Luokka: Englantilaiset jalkapalloilijat Luokka: Vuonna 1905 syntyneet Luokka:Vuonna 1978 kuolleet
Rolf Carlson

Rolf Carlson (s. 1945) on kansainvälisesti tunnettu puheteknologian professori (1995–) Kuninkaallisesta teknillisestä korkeakoulusta (KTH) Tukholmasta. Hänestä tuli emeritus 2011. == Kansainvälisiä palkintoja ja tunnustuksia == * 2008 Speech Communication Association (ISCA) Fellow == Teokset == * Carlson, Rolf: Perception and Synthesis of Speech . KTH. 1977. (Väitöskirja) == Lähteet == Luokka:Vuonna 1945 syntyneet Luokka:Ruotsalaiset professorit Luokka:Kuninkaallisen teknillisen korkeakoulun professorit Luokka:Elävät henkilöt
Björn Granström

Björn Granström (s. 1946) on puheviestinnän professori Kuninkaallisesta teknillisestä korkeakoulusta (KTH) Tukholmasta. Hänestä tuli Gunnar Fantin jälkeen 1987 puheviestinnän professori KTH:on. Hän oli KTH:n CTT – Centre for Speech Technologyn johtaja sen perustamisesta 1996 saakka. == Teokset == * Granström, Björn: Perception and Synthesis of Speech . KTH. 1977. (Väitöskirja) == Lähteet == Luokka:Vuonna 1946 syntyneet Luokka:Ruotsalaiset professorit Luokka:Kuninkaallisen teknillisen korkeakoulun professorit Luokka:Elävät henkilöt
Rikosäänilausunto

Rikosäänilausunto on epäillyn henkilön tallennetusta äänestä tehty puheanalyysi poliisiviranomaisia varten. Rikosäänilausunto-käsite syntyi Intelligent Speech Analyser™ (ISA) -ohjelman käytön yhteydessä 1996 kun ohjelman kehittäjä sai ennen Joensuun 28.–29.8.1996 Fonetiikan päiviä päivien abstraktit nähtyään tietää, että Intelligent Speech Analyser™ (ISA) -ohjelmaa oli käytetty Helsingin yliopistossa edelliset 10 vuotta (1987–1996) muuhunkin kuin akateemiseen tieteelliseen käyttötarkoitukseen. Joensuun 1996 Fonetiikan päivistä lähtien Rikosäänilausunto-käsitettä on vakiinnutettu tarkoittamaan nimenomaan Intelligent Speech Analyser™ (ISA) -ohjelmalla 10 vuotta (1987–1996) Helsingin yliopistossa tehtyjä äänilausuntoja. == Teokset == * * == Lähteet == Luokka:Puheteknologia Luokka:Signaalinkäsittely
Erkki Heino

Erkki Heino (14. kesäkuuta 1904 Helsinki – 9. kesäkuuta 1964 Helsinki) oli suomalainen diplomi-insinööri ja radio- ja yleisradiotoiminnan kehittäjä Posti- ja lennätinhallituksessa. ==Henkilöhistoria== Erkki Heinon vanhemmat olivat esittelijäneuvos Iivar Oskar Heino ja Gerda Sofia Roschier ja puoliso vuodesta 1934 Aune Laura Aaltonen. Heino tuli ylioppilaaksi Helsingin Uudesta yhteiskoulusta 1925 ja valmistui sähkötekniikan alan diplomi-insinööriksi Teknillisestä korkeakoulusta 1932, kansainvälisen radiosähköttäjätutkinnon hän suoritti 1928. Heino toimi Helsingin Sanomien radiosähköttäjänä ja toimittajana 1921–1932 ja laivoissa radiosähköttäjänä 1923 ja 1928. Hän oli Helsingin radioaseman vt. hoitaja 1930–1933 ja vakinainen 1933–1937, Helsingin lentokoneviestiaseman päällikkönä hän toimi 1936–1939. Posti- ja lennätinhallituksessa Heino oli yli-insinööri, radiokonttorin päällikkö ja toimistopäällikkö 1938–1961. Kulkulaitosten ja yleisten töiden ministeriön ilmailuviestijaoston päällikkönä Heino toimi vuodesta 1939. Hän oli radiosähköttäjäkurssien opettaja 1938–1950, opetti Helsingin teknillisessä koulussa 1939–1940 ja oli Sotevan radiotekniikan asiantuntija vuodesta 1947. Heino oli perustamassa useita radioalan yrityksiä ja hänellä oli kansallisia ja kansainvälisiä luottamustehtäviä, kuten Radioinsinöörien seuran puheenjohtajuus 1940–1942. Sotilasarvoltaan sekä talvisotaan että jatkosotaan osallistunut Heino oli insinöörikapteeni (1941), jatkosodassa hän oli Viestiosasto II:n toimistopäällikkö.Kuolleita. Johtaja, dipl. ins. Erkki Heino. Helsingin Sanomat, 10.6.1964, s. 11. ==Julkaisuja== * Merikapteenin radiokirja, 1946 ==Lähteet== Luokka: Suomalaiset virkamiehet Luokka: Suomalaiset insinöörit Luokka:Ylen henkilöstö Luokka: Suomalaiset toimittajat Luokka: Suomalaiset opettajat Luokka: Suomalaiset tietokirjailijat Luokka: Vuonna 1904 syntyneet Luokka: Vuonna 1964 kuolleet
Luka Elsner

Luka Elsner (s. 2. elokuuta 1982) on slovenialainen jalkapallovalmentaja ja entinen puolustaja. Kesästä 2022 lähtien hän on toiminut Le Havren päävalmentajana. ==Ura== Elsner syntyi Ljubljanassa jalkapalloperheeseen. Hänen isänsä Marko Elsner pelasi ammattilaisena Ranskassa ja Itävallassa ja isosisä Branko Elsner teki pitkän uran jalkapallovalmentajana. Myös Lukan nuorempi veli Rok Elsner on tehnyt uraa jalkapalloilijana.Luka Elsner thefinalball.com. Viitattu 3.7.2019. Elsner aloitti uransa Ranskassa US Cagnesin joukkueessa vuonna 2000. Hän edusti joukkuetta neljä vuotta kunnes siirtyi Sloveniaan NK Domžalen joukkueeseen. Elsner edusti lähes koko uransa lopun slovenialaisseuraa lukuun ottamatta lyhyitä visiittejä SK Austria Kärntenissä ja Al-Muharraqissa kausilla 2009/10 ja 2010/11.Elsner, Luka National Football Teams. Viitattu 3.7.2019. Elsner aloitti valmennusuransa huhtikuussa 2012 NK Domžalen apuvalmentajana. Elokuussa 2013 hän nousi seuran päävalmentajaksi ja luotsasi seuraa syyskuuhun 2016 saakka, kunnes siirtyi Olimpija Ljubljanan päävalmentajaksi.Elsner novi trener Olimpije Dolenjska News. Viitattu 3.7.2019. Hänet korvattiin Marijan Pušnikilla maaliskuun alussa 2017.Pušnik: Voditi državne prvake je izziv NK Olimpija. Viitattu 28.7.2020. Olimpija-potkujensa jälkeen Elsner toimi kyproslaisen Pafosin päävalmentajana, kunnes siirtyi kaudeksi 2018/19 belgialaisen Union SG:n päävalmentajaksi.Luka Elsner, nouveau coach de l’Union Saint-Gilloise! Sudinfo.be. Viitattu 3.7.2019. Elsner luotsasi Unionin Belgian 2. divisioonassa kolmanneksi. Kauden jälkeen hän jätti seuran ja siirtyi Ranskan liigan Amiensin päävalmentajaksi.AMIENS SC NAME LUKA ELSNER AS NEW COACH Ligue1.com. Viitattu 3.7.2019. Amiens oli liigassa toiseksi viimeisenä, kun koronapandemia keskeytti sarjan maaliskuussa 2020. Liigan päätöksellä Toulouse ja Amiens putosivat Ligue 2:een. Amiensin kausi sarjatasoa alempana alkoi kehnosti ja seura erotti Elsnerin syyskuussa 2020. Helmikuun alussa 2021 Elsneristä tuli Belgian liigassa putoamiskamppailuun vajonneen KV Kortrijkin päävalmentaja. Elsnerin johdolla Kortrijk sijoittui kauden päätteeksi sijalle 14 ja säilytti sarjapaikkansa. Lokakuussa 2021 Standard Liège palkkasi hänet uudeksi päävalmentajakseen. Elsnerin johdolla Standardin tulokset jäivät heikoiksi ja joukkue oli Belgian liigan runkosarjassa 13:s. Seura erotti Elsnerin huhtikuussa 2022. Kesäkuussa 2022 Elsneristä tuli Ligue 2:n Le Havren päävalmentaja. ==Yksityiselämä== Hänen isoisäni myös oli valmentaja ja isänsä Marko sekä veljensä Rok myös olivat jalkapalloilijat. ==Saavutukset== ===Pelaajana=== * Slovenian mestaruus (2): 2007, 2008 * Slovenian cup: 2011 * Slovenian supercup (2): 2007, 2011 ==Lähteet== Luokka:Slovenialaiset jalkapallovalmentajat Luokka:Slovenialaiset jalkapalloilijat Luokka:Vuonna 1982 syntyneet Luokka:Elävät henkilöt
Shahobiddin Zoirov

Shahobiddin Zoirov (s. 3. maaliskuuta 1993 Kogon) on uzbekistanilainen nyrkkeilijä ja olympiavoittaja. Zoirov saavutti olympiakultaa Rio de Janeirossa 2016 kärpässarjassa eli 52 kg painoluokassa. == Lähteet == Luokka:Uzbekistanilaiset nyrkkeilijät Luokka:Uzbekistanilaiset olympiavoittajat Luokka:Vuonna 1993 syntyneet Luokka:Elävät henkilöt
Latokasken koulu

Latokasken koulu on alakoulu, joka sijaitsee Latokaskella, Espoossa. Koulussa on noin 300 oppilasta. Koulun rehtorina toimii Tuula Merenheimo. == Lähteet == Luokka:Espoon peruskoulut Luokka:Latokaski
Laurinlahden koulu

Laurinlahden koulu on alakoulu, joka sijaitsee Espoossa Espoonlahden kaupunginosan Laurinlahdessa. Koulussa opiskelee parhaillaan noin 300 oppilasta. Koulun rehtori on Mari Poikola. Laurinlahden koulu siirtyi väistökouluun osoitteeseen Rehtorintie 11 kesällä 2023. Tyhjänä ollutta koulurakennusta on sotkettu. Koulun kattorakenteissa syttyi iso tulipalo 10. toukokuuta 2024. Poliisi tutkii tapausta tuhotyönä. == Lähteet == Luokka:Espoonlahti Luokka:Espoon peruskoulut